Buyuk Britaniyada odam maymunda uchraydigan kasallikka chalindi

Buyuk Britaniyada Nigeriyada bo'lib qaytgan erkakda maymun chechagi aniqlandi. Bu haqda “Reuters” xabar berdi.
Ma'lum qilinishicha, kasallik aniqlangan erkak davolangan. Mutaxassislar maymun chechak odamlar orasida oson tarqalmasligi, shu bois umumiy xavf juda past ekanini ta'kidlagan.
Maymun chechagi kam uchraydigan virusli infektsiya bo'lib, kasallik dastlab yengil shaklda namoyon bo'ladi. Bemor bir hafta ichida tuzalishi mumkin, xastalik kamdan-kam hollarda o'limga olib keladi. Maymun chechagi isitma, terida toshma bilan kechadi.
Avvalroq dunyoda bolalarning noma'lum gepatitga chalinishi keskin ortayotgani ma'lum qilingandi. Shuningdek, JSST va UNICEF bolalarda uchraydigan yuqumli kasallikdan ogohlantirgandi.